Storbritannia debuterte i Eurovision Song Contest i 1957, sto over året etter og har deltatt hvert eneste år siden 1959. Med det er Storbritannia det landet med den lengste sammenhengende deltakelsen i konkurransen. Storbritannia er en av "de fem store" – en gruppe på fem land som er automatisk kvalifisert til finalen på grunn sine store økonomiske bidrag til konkurransen. Frem til år 2000 var Storbritannia det beste landet i konkurransen med fem seiere og hele femten andreplasser og tre tredjeplasser. Siden har landet gjort det langt svakere i Eurovision Song Contest, blant annet med fem sisteplasser, hvorav to uten poeng.